రేణుకా సింగ్

రేణుకా సింగ్‌ సరుత ఛత్తీస్‌గఢ్ రాష్ట్రానికి చెందిన రాజకీయ నాయకురాలు. ఆమె 2019లో సుర్గుజా నియోజకవర్గం నుండి ఎంపీగా గెలిచి నరేంద్ర మోదీ మంత్రివర్గంలో  కేంద్ర‌ గిరిజన శాఖ సహాయ మంత్రిగా విధులు నిర్వహిస్తుంది.

రాజకీయ జీవితం
రేణుకా సింగ్‌ భారతీయ జనతా పార్టీ ద్వారా రాజకీయాల్లోకి వచ్చి 2000 నుండి 2003 వరకు జంపద్ పంచాయితీ సభ్యురాలిగా, 2001 నుండి 2003 వరకు సాంఘిక సంక్షేమ బోర్డు సభ్యురాలిగా పని చేసింది. ఆమె 2003లో జరిగిన అసెంబ్లీ ఎన్నికల్లో ప్రేమ్ నగర్  శాసనసభ నియోజకవర్గం నుండి పోటీ చేసి తొలిసారి ఎమ్మెల్యేగా అసెంబ్లీకి ఎన్నికైంది. ఆమె 2003 నుండి 2005 వరకు రాష్ట్ర మహిళా & శిశు సంక్షేమ శాఖ సహాయ మంత్రిగా పని చేసి, 2008లో జరిగిన ఎన్నికల్లో తిరిగి ఎమ్మెల్యేగా రెండోసారి ఎన్నికైంది.

రేణుకా సింగ్‌  2013లో జరిగిన ఎన్నికల్లో పోటీ చేసి ఓడిపోయింది. ఆమె 2019లో జరిగిన పార్లమెంట్ ఎన్నికల్లో బీజేపీ తరపున సుర్గుజా లోక్‌సభ నియోజకవర్గం నుండి పోటీ చేసి తన సమీప అభ్యర్థి కాంగ్రెస్ పార్టీ అభ్యర్థి ఖేల్సై సింగ్ పై 157873ఓట్ల మెజారిటీతో ఎంపీగా గెలిచింది. రేణుకా సింగ్‌ 2019 మే 30న నరేంద్ర మోదీ మంత్రివర్గంలో  కేంద్ర‌ గిరిజన శాఖ సహాయ మంత్రిగా నియమితురాలైంది.

మూలాలు

1964 జననాలు
ఛత్తీస్‌గఢ్ వ్యక్తులు
భారతీయ జనతా పార్టీ రాజకీయ నాయకులు